
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1383 

3 Αυγούστου 2007 


ΠΕΡ ΙΕΧΟΜ ΕΝΑ 
ΑΠΟΦΑΣΕΙΣ 

Ορισμός αρμοδιοτήτων του Ειδικού Γραμματέα στην 
Ειδική Γραμματεία Αξιοποίησης Διεθνών Προ¬ 
γραμμάτων του Υπουργείου Εξωτερικών. 

Μεταβίβαση δικαιώματος υπογραφής «με εντολή 
υπουργού» στον Υπηρεσιακό Γ ενικό Γ ραμματέα 

του Υπουργείου Εξωτερικών. 

Καθορισμός ελάχιστων υποχρεωτικών απαιτήσεων 
για την κατάθεση φακέλων επισκευής κτιρίων που 
έχουν υποστεί βλάβες από τις πλημμύρες του 
Οκτωβρίου 2006 σε περιοχές των Νομών Χανιών 
και Ρεθύμνης και στις Νήσους Αστυπάλαιας και 
Λέρου του Νομού Δωδεκανήσου, από τις πλημ¬ 
μύρες της 30ης και της 31ης Οκτωβρίου 2006 σε 
περιοχές του Νομού Εύβοιας, από τις πλημμύρες 
της 4ης Ιανουάριου 2006 σε περιοχές του Νομού 
Καβάλας και από τις πλημμύρες της 20ης και 21ης 
Οκτωβρίου 2006 σε περιοχές του Νομού Μεσση¬ 
νίας. 

Καθορισμός θέσης πρακτικής άσκησης σπουδαστή 
Τ.Ε.Ι, τμήματος Γεωτεχνολογίας και Περιβάλλο¬ 
ντος στο Δήμο Νέας Περάμου, Νομού Αττικής... 4 
Απασχόληση τις Κυριακές και εξαιρέσιμες υπαλλή¬ 
λων του Υπουργείου Απασχόλησης και Κοινωνι¬ 
κής Προστασίας (Σ.ΕΠ.Ε) β' εξαμήνου 2007. 

Συμπλήρωση της υπ’ αριθμ. 50067/20.2.2006 υπουρ¬ 
γικής απόφασης. 

Έγκριση Κανονισμού για τον διορισμό κοινοτικού αε¬ 
ρομεταφορέα εγκατεστημένου στην Ελλάδα για 
την εκτέλεση τακτικών δρομολογίων μεταξύ Ελ¬ 
λάδας και χωρών εκτός Ευρωπαϊκής Ένωσης. 

ΑΠΟΦΑΣΕΙ Σ 

Αριθμ. Π23ΕιδΓραμ-23431/ΑΣ 10035 (1) 

Ορισμός αρμοδιοτήτων του Ειδικού Γραμματέα στην 
Ειδική Γραμματεία Αξιοποίησης Διεθνών Προγραμ¬ 
μάτων του Υπουργείου Εξωτερικών. 

Η ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τη διάταξη της παραγράφου 8 του άρθρου 3 του 
Οργανισμού του Υπουργείου Εξωτερικών, που κυρώθη¬ 


κε με το άρθρο πρώτο του ν. 3566/2007 «Κύρωση ως 
Κώδικα του «Οργανισμού του Υπουργείου Εξωτερικών» 
(Α' 117). 

2. Τις διατάξεις των άρθρων 53, 54 και 90 του Κώδι¬ 
κα Νομοθεσίας για την Κυβέρνηση και τα κυβερνητικά 
όργανα, που κυρώθηκε με το άρθρο πρώτο του π.δ. 63/ 

1 2005 «Κωδικοποίηση της νομοθεσίας για την Κυβέρνηση 
και τα κυβερνητικά όργανα» (Α' 98). 

3. Τις διατάξεις της υπ’ αριθμ. Π13-18543/ΑΣ 8128/ 

2 19.6.2007 απόφασης του Πρωθυπουργού και της Υπουρ¬ 
γού Εξωτερικών, με την οποία ο Αλέξανδρος Τσια- 
τσιάμης διορίσθηκε Ειδικός Γραμματέας στην Ειδική 
Γραμματεία Αξιοποίησης Διεθνών Προγραμμάτων του 
Υπουργείου Εξωτερικών (Υ.Ο.Δ.Δ. 279). 

4. Το γεγονός ότι από την εφαρμογή των διατάξεων 
της παρούσας απόφασης δεν προκαλείται δαπάνη σε 
βάρος του κρατικού προϋπολογισμού, αποφασίζουμε: 

1. Ο Ειδικός Γραμματέας Αξιοποίησης Διεθνών Προ¬ 
γραμμάτων του Υπουργείου Εξωτερικών πρόίσταταί: 

α) της Ειδικής Γραμματείας Αξιοποίησης Διεθνών 
Προγραμμάτων 

β) του προσωπικού άλλων Διευθύνσεων του Υπουρ¬ 
γείου Εξωτερικών και κυρίως προσωπικού υπαγομένου 
στις Διευθύνσεις ΣΤ2 Μηχανογράφησης, Τηλεπικοινω¬ 
νιών και Πληροφορικής, ΣΤ4 Οικονομικής Διοίκησης και 
ΣΤ5 Προμηθειών και Λειτουργικών Δαπανών, εφόσον η 
συνδρομή του προσωπικού είναι απαραίτητη για την 
εκπλήρωση των στόχων της Ειδικής Γραμματείας. 

2. Ο Ειδικός Γραμματέας Αξιοποίησης Διεθνών Προ¬ 
γραμμάτων του Υπουργείου Εξωτερικών είναι αρμό- 

6 διος για την υπογραφή των αποφάσεων υπηρεσιακής 
μετακίνησης του προσωπικού του Γραφείου του και 
του προσωπικού της Ειδικής Γ ραμματείας της οποίας 
προΐσταται. 

3. Ο Ειδικός Γ ραμματέας Αξιοποίησης Διεθνών Προ¬ 
γραμμάτων του Υπουργείου Εξωτερικών προσυπογρά¬ 
φει όλα τα έγγραφα που υπογράφει η Υπουργός και εν 
απουσία αυτής ο νομίμως αναπληρών αυτή Υφυπουργός, 
εφόσον προέρχονται από την Ειδική Γραμματεία της 
οποίας προΐσταται, καθώς και έγγραφα που αφορούν 
στις κύριες αρμοδιότητές του. 

4. Στις κύριες αρμοδιότητες του Ειδικού Γραμματέα 
Αξιοποίησης Διεθνών Προγραμμάτων του Υπουργείου 
Εξωτερικών ανήκουν: 

α) Ο συντονισμός της προετοιμασίας και της υλο¬ 
ποίησης της συμμετοχής του Υπουργείου Εξωτερικών 
σε εθνικά και διεθνή (πολυμερή, ευρωπαϊκά και διμερή) 

προγράμματα. Ως «προετοιμασία» νοούνται ο εντο¬ 
πισμός έργων και δράσεων προς χρηματοδότηση, η 
υποβολή προτάσεων, η εκπόνηση σχετικών ερευνών, 
μελετών και ολοκληρωμένων προτάσεων, η σύνταξη 
των προτάσεων χρηματοδότησης και η διεκπεραίωση 
των απαιτούμενων επαφών με τους αρμόδιους φορείς, 
Ως «υλοποίηση» νοούνται η παρακολούθηση της συμ¬ 
μετοχής του Υπουργείου στα εκάστοτε προγράμματα 
και ο συντονισμός της συμμετοχής του Υπουργείου στα 
προγράμματα, δια της συνεργασίας του προσωπικού 
της Ειδικής Γραμματείας με τις εκάστοτε αρμόδιες Δι¬ 
ευθύνσεις του Υπουργείου. 

β) Η καταγραφή και παρακολούθηση όλων των διε¬ 
θνών προγραμμάτων ενδιαφέροντος του Υπουργείου 
Εξωτερικών και η ενημέρωση των ενδιαφερομένων μο¬ 
νάδων. 

γ) Η σύνταξη, ο συντονισμός και η παρακολούθηση 
της υλοποίησης του επενδυτικού προγράμματος του 
Υπουργείου Εξωτερικών. 

δ) Η εκπροσώπηση του Υπουργείου Εξωτερικών σε 
εθνικές και ευρωπαϊκές δημόσιες αρχές για ζητήμα¬ 
τα επενδύσεων και χρηματοδότησης του Υπουργείου 
Εξωτερικών. 

ε) Ο συντονισμός διαφορετικών διευθύνσεων του 
Υπουργείου Εξωτερικών για τη διευκόλυνση της συμμε¬ 
τοχής του Υπουργείου σε προγράμματα αρμοδιότητας 
της Ειδικής Γ ραμματείας. 

στ) Η εκτέλεση ειδικών αποστολών που ανατίθενται 
σε αυτόν από την Υπουργό Εξωτερικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 2007 

Η ΥΠΟΥΡΓΟΣ 

ΘΕΟΔΩΡΑ ΜΠΑΚΟΓΙΑΝΝΗ 
-♦- 

Αριθμ. Π23ΣΤ0-22887/ΑΣ 9881 (2) 

Μεταβίβαση δικαιώματος υπογραφής «με εντολή υπουρ¬ 
γού» στον Υπηρεσιακό Γ ενικό Γ ραμματέα του Υπουρ¬ 
γείου Εξωτερικών. 

Η ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις του Οργανισμού του Υπουργείου 
Εξωτερικών, που κυρώθηκε με το άρθρο πρώτο του ν. 
3566/2007 «Κύρωση ως Κώδικα του «Οργανισμού του 
Υπουργείου Εξωτερικών» (Α' 117). 

2. Τις διατάξεις του π.δ. 230/1998 «Αρμοδιότητες και 
διάρθρωση της Κεντρικής Υπηρεσίας του Υπουργείου 
Εξωτερικών» (Α' 177). 

3. Τις διατάξεις των παραγράφων 1 και 3 του άρθρου 
54 και της παραγράφου 2 του άρθρου 90 του Κώδι¬ 
κα Νομοθεσίας για την Κυβέρνηση και τα κυβερνητικά 
όργανα, που κωδικοποιήθηκε με το άρθρο πρώτο του 
π.δ. 63/2005 «Κωδικοποίηση της νομοθεσίας για την 
Κυβέρνηση και τα κυβερνητικά όργανα» (Α' 98), όπως 
η παράγραφος 3 του άρθρου 54 τροποποιήθηκε με το 
εδάφιο α' της παραγράφου 1 του άρθρου 2 του π.δ. 
216/2006 (Α' 218). 

4. Το γεγονός ότι από τις διατάξεις της παρούσης 
αποφάσεως δεν προκαλείται δαπάνη σε βάρος του 
κρατικού προϋπολογισμού, αποφασίζουμε: 

1. Στον Υπηρεσιακό Γ ενικό Γ ραμματέα του Υπουργείου 
Εξωτερικών και σε περίπτωση απουσίας ή κωλύματος 
του στο ΣΤ' Γ ενικό Διευθυντή Προσωπικού, Διοικητικής 


Οργάνωσης και Οικονομικής Διαχείρισης του Υπουργεί¬ 
ου Εξωτερικών, παρέχεται το δικαίωμα να υπογράφει 
«με εντολή Υπουργού» έγγραφα, που αφορούν: 

α. Στην έκδοση πράξεων, αποφάσεων και κλήσεων 
σχετικών με την υπηρεσιακή κατάσταση του πάσης φύ- 
σεως προσωπικού του Υπουργείου Εξωτερικών όλων 
των κλάδων και κατηγοριών, μόνιμου και μη μόνιμου με 
σύμβαση ή με οποιαδήποτε άλλη σχέση ιδιωτικού δικαί¬ 
ου μετακλητών και μη και ιδίως αυτών, που αφορούν 
σε προαγωγές, εντολές τοποθετήσεων, μεταθέσεων και 
ειδικών αποστολών κ,λπ., μετά από απόφαση του αρ¬ 
μόδιου Υπηρεσιακού Συμβουλίου, καθώς και την ένταξη 
και μονιμοποίηση του προσωπικού αυτού. 

β. Στην κλήση σε απολογία, την επιβολή πειθαρχι¬ 
κών ποινών, την παραπομπή στο αρμόδιο Υπηρεσιακό 
Συμβούλιο του πάσης φύσεως προσωπικού, όπως αυτό 
αναλυτικά αναφέρεται στην παραπάνω παράγραφο της 
παρούσης αποφάσεως, την εντολή διεξαγωγής Ένορκης 
Διοικητικής Εξέτασης καθώς και την έκδοση αποφάσε¬ 
ων εξουσιοδοτήσεως για το χειρισμό διαβαθμισμένου 
υλικού και άρσεως αυτών. 

γ. Στην υποβολή υπομνημάτων στο Συμβούλιο της 
Επικράτειας ή τα άλλα Διοικητικά Δικαστήρια επί προ¬ 
σφυγών και αιτήσεων στα Δικαστήρια αυτά του πάσης 
φύσεως προσωπικού του Υπουργείου Εξωτερικών. 

δ. Στην υποβολή ερωτημάτων στο Γ ραφείο Νομικού 
Συμβούλου του Κράτους στο Υπουργείο Εξωτερικών. 

ε. Στην έκδοση εντολών για όλες τις υπηρεσιακές 
μετακινήσεις ή ειδικές αποστολές του πάσης φύσεως 
προσωπικού του Υπουργείου Εξωτερικών, ανεξαρτήτως 
κλάδου και βαθμού, καθώς και υπαλλήλων άλλων Υπουρ¬ 
γείων και ιδιωτών, οι οποίοι μεταβαίνουν στο εξωτερικό, 
στο πλαίσιο αποστολών αρμοδιότητος του Υπουργείου 
Εξωτερικών. 

στ. Στην αναγραφή εκτάκτων ή συμπληρωματικών πι¬ 
στώσεων από το τακτικό αποθεματικό και τη μεταφορά 
πιστώσεων, εφόσον για κάθε συγκεκριμένη περίπτωση 
το ύψος του ποσού είναι ανώτερο των οκτώ χιλιάδων 
ευρώ (8.000,00 €), όπως και τις εγκρίσεις δαπανών για 
μεταφορά οικοσκευών καθώς και αποθηκεύτρων οικο¬ 
σκευών ανεξαρτήτως ποσού. 

ζ. Στην έγκριση δαπανών για σύναψη αρχικών συμ¬ 
βάσεων μισθώσεων κτηρίων, αναμισθώσεων ή αναπρο¬ 
σαρμογών μισθωμάτων κτηρίων της Κεντρικής και των 
Αρχών της Εξωτερικής Υπηρεσίας και την κατάρτιση 
του πίνακα αρχικής κατανομής των πιστώσεων δημο¬ 
σίων σχέσεων. 

η. Στις επιμέρους εγκριτικές αποφάσεις των δημοσίων 
σχέσεων, εισφορών και μισθωμάτων. 

θ. Στην έγκριση δαπανών προμηθειών αγαθών κεφα¬ 
λαιακού εξοπλισμού, λειτουργικών δαπανών, παροχής 
υπηρεσιών και όλων των σχετικών συμβάσεων μέχρι 
του ποσού των εξήντα χιλιάδων ευρώ (60.000,00 €). 
Μέχρι του ποσού των δέκα χιλιάδων ευρώ (10.000,00 
€) τα σχετικά έγγραφα υπογράφονται κατά περίπτωση 
από το Διευθυντή της αρμόδιας ΣΤ4 Διεύθυνσης Οικο¬ 
νομικής Διοίκησης ή ΣΤ5 Διεύθυνσης Προμηθειών και 
Λειτουργικών Δαπανών. 

ι. Στην έκδοση χρηματικών ενταλμάτων προπληρωμής 
σύμφωνα με τις διατάξεις των εδαφίων 2, 3 και 4 της 
παραγράφου 5 του άρθρου 2 του π.δ. 151/1998 (Α' 116) 
καθώς και την κατάρτιση του σχετικού πίνακα. 

ια. Στην έγκριση των δαπανών παραστάσεως του Κρά¬ 
τους και ξενίας στο εξωτερικό. 

ιβ. Στην έγκριση των δαπανών δεξιώσεων, γευμάτων 
και κάθε είδους φιλοφρονήσεων χάριν ξένων διπλω- 

ματικών αποστολών, επισήμων ή άλλων παραγόντων 
στην ημεδαπή. 

2. α)'Εγγραφα, που αφορούν σε θέματα αναφερόμενα 
στις παραγράφους Ια, 1β, 1γ, 1ε, 1ι και Ιια σε περίπτω¬ 
ση απουσίας ή κωλύματος του Υπηρεσιακού Γενικού 
Γραμματέα του Υπουργείου Εξωτερικών και του Γενι¬ 
κού Διευθυντή της ΣΤ' Γ ενικής Διεύθυνσης Προσωπικού, 
Διοικητικής Οργάνωσης και Οικονομικής Διαχείρισης, 
μπορούν να υπογράφονται από το Διευθυντή της ΣΤ1 
Διεύθυνσης Προσωπικού και Διοικητικής Οργάνωσης. 

β) Έγγραφα, που αφορούν σε θέματα αναφερόμενα 
στην περίπτωση η' της παραπάνω παραγράφου 1, σε 
περίπτωση απουσίας ή κωλύματος του Υπηρεσιακού 
Γενικού Γραμματέα του Υπουργείου Εξωτερικών και 
του Γενικού Διευθυντή της ΣΤ' Γενικής Διεύθυνσης 
Προσωπικού, Διοικητικής Οργάνωσης και Οικονομικής 
Διαχείρισης, μπορούν να υπογράφονται από το Διευθυ¬ 
ντή της ΣΤ5 Διεύθυνσης Προμηθειών και Λειτουργικών 
Δαπανών. 

3. Το δικαίωμα υπογραφής «με εντολή Υπουργού» 
μπορεί να ασκείται ως προς όλες τις αναφερόμενες 
στην παράγραφο 1 της παρούσας απόφασης περιπτώ¬ 
σεις και από τον μεταβιβάζοντα το δικαίωμα Υπουργό 
Εξωτερικών. 

4. Από την έναρξη ισχύος της παρούσας απόφα¬ 
σης καταργούνται η υπ’ αριθμ. Π23ΣΤΓΔΝ-25974/ΑΣ 
10707/26.9.2005 (Β' 1350) όμοια της και η Π23ΣΤΓΔΝ-25975/ 
ΑΣ 10708/8.11.2005 (Β' 1659) κοινή υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 2007 

Η ΥΠΟΥΡΓΟΣ 

ΘΕΟΔΩΡΑ ΜΠΑΚΟΠΑΝΝΗ 

-♦- 

Αριθμ. οικ 4425/5300Λ06Α/ 
4400Λ06Α/1200Λ06Α/1400Λ06Α/ 

2300Λ06Α/3800Λ06Α (3) 

Καθορισμός ελάχιστων υποχρεωτικών απαιτήσεων για 
την κατάθεση φακέλων επισκευής κτιρίων που έχουν 
υποστεί βλάβες από τις πλημμύρες του Οκτωβρίου 
2006 σε περιοχές των Νομών Χανιών και Ρεθύμνης 
και στις Νήσους Αστυπάλαιας και Λέρου του Νομού 
Δωδεκανήσου, από τις πλημμύρες της 30ης και της 
31ης Οκτωβρίου 2006 σε περιοχές του Νομού Εύβοι¬ 
ας, από τις πλημμύρες της 4ης Ιανουάριου 2006 σε 
περιοχές του Νομού Καβάλας και από τις πλημμύ¬ 
ρες της 20ης και 21ης Οκτωβρίου 2006 σε περιοχές 
του Νομού Μεσσηνίας. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 και του άρθρου 3 
της από 28.7.1978 Πράξεως Νομοθετικού Περιεχομένου 
του Προέδρου της Δημοκρατίας «περί αποκαταστάσεως 
ζημιών εκ σεισμών 1978 εις περιοχή Βορείου Ελλάδος 
κλπ. και ρυθμίσεως ετέρων τινών συναφών θεμάτων», 
που κυρώθηκε με το ν. 867/1979 (ΦΕΚ Α' 24) και του 
άρθρου 10 του ν. 2576/1998 (ΦΕΚ 25/Α/9.2.1998). 

2. Τις διατάξεις του ν. 1190/1981 (ΦΕΚ 203/Α/30.7.1981), 
ο οποίος κυρώνει την από 26.3.1981 Πράξη Νομοθετικού 
Περιεχομένου του Προέδρου της Δημοκρατίας «περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων» όπως αυτή τροποποιήθηκε 


και συμπληρώθηκε με το άρθρο 1, παρ. 42 και 43 του 
ν. 2412/1996 «Μεταφορά αρμοδιοτήτων από το Υπουργι¬ 
κό Συμβούλιο σε άλλα Κυβερνητικά όργανα και άλλες 
διατάξεις» (ΦΕΚ 123/Α/17.6.1996). 

3. Το π.δ. 69/1988 «Οργανισμός Γενικής Γραμματείας 
Δημοσίων Έργων». 

4. Το π.δ. 121/2004 (ΦΕΚ84/Α/10.3.2004) για το διορισμό 
των Υπουργών και Υφυπουργών. 

5. Την υπ’ αριθμ. Δ16α/04/773/29.11.90 κοινή απόφαση 
του Υπουργού Προεδρίας και του Αναπλ. Υπουργού 
ΠΕΧΩΔΕ «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

6. Την υπ’ αριθμ. οικ./1356/4/24.6.1991 απόφαση (ΦΕΚ 
430Β') περί καθορισμού αμοιβών μηχανικών για εκπόνη¬ 
ση μελετών και επίβλεψη αποκατάστασης κτιρίων που 
υπέστησαν βλάβες από τον σεισμό. 

7. Το π.δ. 121/2004 (ΦΕΚ84/Α/10.3.2004) για το διορισμό 
των Υπουργών και Υφυπουργών. 

8. Την υπ’ αριθμ. οικ. 6385/06/ΑΕ2/7.3.2007 (Φ.Ε.Κ. 399/ 
Β/22.3.2007) κοινή απόφαση των Υπουργών Οικονομίας 
και Οικονομικών και ΠΕ.ΧΩ.ΔΕ. και των Υφυπουργών 
Εσωτερικών, Δημόσιας Διοίκησης και Αποκέντρωσης 
και Οικονομίας και Οικονομικών με θέμα «Οριοθέτηση 
περιοχών και πιστωτικές διευκολύνσεις για την αποκα¬ 
τάσταση των ζημιών από τις πλημμύρες του Οκτωβρίου 
2006 σε περιοχές των Νομών Χανίων και Ρεθύμνης και 
στις Νήσους Αστυπάλαιας και Λέρου του Νομού Δω¬ 
δεκανήσου». 

9. Την υπ’ αριθμ. οικ.6992/Π.Ε./Α32/7.3.2007 (Φ.Ε.Κ. 400/ 
Β/22.3.2007) κοινή απόφαση των Υπουργών Οικονομίας 
και Οικονομικών και ΠΕ.ΧΩ.ΔΕ. και των Υφυπουργών 
Εσωτερικών, Δημόσιας Διοίκησης και Αποκέντρωσης 
και Οικονομίας και Οικονομικών με θέμα «Οριοθέτηση 
περιοχών και πιστωτικές διευκολύνσεις για την αποκα¬ 
τάσταση των ζημιών από τις πλημμύρες από τις πλημμύ¬ 
ρες της 30ης και της 31ης Οκτωβρίου 2006 σε περιοχές 
του Νομού Εύβοιας». 

10. Την υπ’ αριθμ. οικ.858/06/Α32/7.3.2007 (Φ.Ε.Κ. 383/ 
Β/20.3.2007) κοινή απόφαση των Υπουργών Οικονομίας 
και Οικονομικών και ΠΕ.ΧΩ.ΔΕ. και των Υφυπουργών 
Εσωτερικών, Δημόσιας Διοίκησης και Αποκέντρωσης 
και Οικονομίας και Οικονομικών με θέμα «Οριοθέτηση 
περιοχών και πιστωτικές διευκολύνσεις για την αποκα¬ 
τάσταση των ζημιών από τις πλημμύρες της 4ης Ιανου¬ 
άριου 2006 σε περιοχές του Νομού Καβάλας». 

11. Την υπ’ αριθμ. οικ.6505/Π.Ε./Α32/07.3.2007 (Φ.Ε.Κ. 399/ 
Β/22.3.2007) κοινή απόφαση των Υπουργών Οικονομίας 
και Οικονομικών και ΠΕ.ΧΩ.ΔΕ. και των Υφυπουργών 
Εσωτερικών, Δημόσιας Διοίκησης και Αποκέντρωσης και 
Οικονομίας και Οικονομικών με θέμα «Οριοθέτηση πε¬ 
ριοχών και πιστωτικές διευκολύνσεις για την αποκατά¬ 
σταση των ζημιών από τις πλημμύρες της 20ης και 21ης 
Οκτωβρίου 2006 σε περιοχές του Νομού Μεσσηνίας». 

12. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους περιοχών των νο¬ 
μών Χανίων και Ρεθύμνης από τις πλημμύρες του Οκτω¬ 
βρίου 2006, στους κατοίκους των Νήσων Αστυπάλαιας 
και Λέρου του Νομού Δωδεκανήσου από τις πλημμύρες 
του Οκτωβρίου 2006, στους κατοίκους περιοχών του 
Νομού Εύβοιας από τις πλημμύρες της 30ης και της 31ης 
Οκτωβρίου 2006, στους κατοίκουςπεριοχών του Νομού 
Καβάλας από τις πλημμύρες της 4ης Ιανουάριου 2006 
και στους κατοίκους περιοχών του Νομού Μεσσηνίας 
από τις πλημμύρες της 20ης και 21ης Οκτωβρίου 2006, 
αποφασίζουμε: 

Ορίζουμε το θεσμικό πλαίσιο για την αποκατάσταση 
των βλαβών που προκάλεσαν οι πλημμύρες του Οκτω¬ 
βρίου 2006 σε περιοχές των Νομών Χανίων και Ρεθύμνης 
και στις Νήσους Αστυπάλαιας και Λέρου του Νομού Δω¬ 
δεκάνησου, οι πλημμύρες της 30ης και της 31ης Οκτωβρί¬ 
ου 2006 σε περιοχές του Νομού Εύβοιας, οι πλημμύρες 
της 4ης Ιανουάριου 2006 σε περιοχές του Νομού Καβά¬ 
λας και οι πλημμύρες της 20ης και 21ης Οκτωβρίου 2006 
σε περιοχές του Νομού Μεσσηνίας, ως εξής: 

I. Οι βλάβες στο κτίριο αποκαθίστανται με επεμβάσεις 
μόνο στα στοιχεία που έχουν υποστεί βλάβες. 

II. Αδεια Επισκευής 

Από την αρμόδια Υπηρεσία (όπως αυτή αναφέρεται 
στην Κοινή Υπουργική Απόφαση οριοθέτησης της πε¬ 
ριοχής) εκδίδεται Αδεια Επισκευής για τις εργασίες 
αποκατάστασης των βλαβέντων στοιχείων του πλημ- 
μυρόπληκτου κτιρίου ως ακολούθως: 

α) Άδεια εργασιών επισκευής μικρής κλίμακας για την 
αποκατάσταση βλαβών που δεν επηρεάζουν την γενι¬ 
κή ευστάθεια του κτιρίου (π.χ. βλάβες σε επιχρίσματα, 
χρωματισμούς, δάπεδα κ.λ.π.). 

Για την χορήγηση της προαναφερόμενης άδειας επι¬ 
σκευής για εργασίες μικρής κλίμακας δεν απαιτείται η 
εκπόνηση μελέτης επισκευής από ιδιώτη μηχανικό. 

Περιεχόμενα φακέλου επισκευής (για την περίπτωση 
α): 

ί. Τεχνική έκθεση που θα περιλαμβάνει περιγραφή 
του κτιρίου και συνοπτική περιγραφή των βλαβών, που 
θα συντάσσεται από μηχανικούς της αρμόδιας Υπη¬ 
ρεσίας. 

ϋ.Έντυπο αδείας εργασιών επισκευής μικρής κλίμακας 
με ενσωματωμένα γραμμικό σκαρίφημα του κτίσματος 
και υπολογισμό στεγαστικής συνδρομής. 

β) Αδεια επισκευής πλημμυρόπληκτου κτιρίου για την 
αποκατάσταση βλαβών που επηρεάζουν την γενική ευ¬ 
στάθεια του κτιρίου (βλάβες στα φέροντα στοιχεία). 

Για την χορήγηση της προαναφερόμενης άδειας επι¬ 
σκευής απαιτείται η εκπόνηση μελέτης επισκευής των 
ζημιών από ιδιώτη μηχανικό. 

Περιεχόμενα φακέλου επισκευής (για την περίπτωση 

β): 

ί. Στοιχεία από το φάκελο αδείας του κτιρίου (άδειες, 
μελέτες, σχέδια, κτλ, εφόσον υπάρχουν, εις διπλούν). 

ϋ. Δήλωση ανάθεσης-ανάληψης μελέτης και επίβλε¬ 
ψης. 

ίΙΙ. Τοπογραφικό διάγραμμα ή οδοιπορικό σκαρίφημα 
(εις διπλούν). 

ιν. Αποτύπωση της υπάρχουσας κατασκευής, κυρίως 
του δομικού συστήματος (γενική διάταξη Φ.Ο., διατομές, 
οργανισμός πλήρωσης, σχηματικές τομές) (εις διπλούν) 
και στατική μελέτη εφ’όσον τούτο κριθεί αναγκαίο από 
την αρμόδια Υπηρεσία. 

ν. Αποτύπωση βλαβών σε κάτοψη (εις διπλούν) - Φω¬ 
τογραφίες των βλαβέντων στοιχείων υπογεγραμμένες 
από τον ιδιώτη μηχανικό και τον ιδιοκτήτη. 

νι. Τεχνική έκθεση που θα περιλαμβάνει συνοπτική 
περιγραφή της τεχνικής επεμβάσεων με αναφορά στα 
σχέδια επεμβάσεων (εις διπλούν). 
νϋ. Προμέτρηση - Προϋπολογισμός (εις διπλούν). 
νίϋ. Σχέδια επεμβάσεων (κατόψεις, ξυλότυποι, κλπ) στα 
οποία θα αποτυπώνονται οι επεμβάσεις που θα πραγμα¬ 
τοποιηθούν και στοιχεία για υλικά-τεχνικές, αναγραφή 
λεπτομερειών, εις διπλούν. 
ίχ/Εντυπο αδείας επισκευής, 
χ. Καθορισμός αμοιβής μηχανικού (εις διπλούν). 
χι. Δήλωση για το χαρακτήρα των ζημιών. 


χίί. Δήλωση αντισεισμικότητας και τήρησης συντελε¬ 
στή (εφόσον απαιτείται). 

Αμοιβή Μηχανικών (για την περίπτωση β): 

ί. Η αμοιβή του Μηχανικού για την σύνταξη μελέτης 
και την επίβλεψη επισκευής θα ακολουθεί τις κείμενες 
διατάξεις και θα προσδιορίζεται από τον προϋπολογι¬ 
σμό της μελέτης, ο οποίος θα συντάσσεται σύμφωνα 
με το εγκεκριμένο τιμολόγιο της Υπηρεσίας (Υ.Α.Σ.) για 
την αποκατάσταση βλαβών από τα συμβάντα που ανα- 
φέρονται στο θέμα της παρούσας. 

ϋ. Τα παραστατικά πληρωμής της αμοιβής του Μηχα¬ 
νικού προσκομίζονται στην Αρμόδια Υπηρεσία μαζί με 
την αίτηση για την έγκριση χορήγησης της Β' δόσης 
της Στεγαστικής Συνδρομής. 

Αντίγραφο του στελέχους (εντύπου) των κατά τα πα¬ 
ραπάνω χορηγουμένων αδειών επισκευής θα κοινοποιεί¬ 
ται στην αρμόδια Πολεοδομία ή Πολεοδομικό γραφείο, 
στο Δήμο στα Διοικητικά όρια του οποίου υφίσταται το 
πλημμυρόπληκτο κτίριο καθώς και στο αρμόδιο Ι.Κ.Α. 

Η χορήγηση της Στεγαστικής Συνδρομής στους δικαι¬ 
ούχους των περιπτώσεων (α) και (β) ορίζεται στα ανα- 
φερόμενα στις υπ’ αριθμ. Υ.Α.Σ. οικ. 6385/06/Α32/7.3.20 07 
(Φ.Ε.Κ. 399/Β/22.3.2007), οικ. 6992/Π.Ε./Α32/7.3.2007 (Φ.Ε.Κ. 
400/Β/22.3.2007), οικ. 858/06/Α32/7.3.2007 (Φ.Ε.Κ. 383/ 
Β/20.3.2007) και οικ. 6505/Π.Ε./Α32/7.3.2007 (Φ.Ε.Κ. 399/Β/ 
22.3.2007) κοινές υπουργικές αποφάσεις, που αφορούν 
στην Οριοθετήση περιοχών και στις πιστωτικές διευ¬ 
κολύνσεις για την αποκατάσταση των ζημιών από τα 
συμβάντα που αναφέρονται στο θέμα της παρούσας. 

III. Η παρούσα ισχύει από την ημέρα δημοσιεύσεώς της 
στην Εφημερίδα της Κυβερνήσεως. Από τις διατάξεις 
της παρούσας δεν προκαλείται δαπάνη σε βάρος του 
κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2007 

Ο ΥΠΟΥΡΓΟΣ 

Γ. ΣΟΥΦΛΙΑΣ 
-♦- 

Αριθμ. Φ.500/42/81374/Ε5 (4) 

Καθορισμός θέσης πρακτικής άσκησης σπουδαστή Τ.Ε.Ι, 
τμήματος Γεωτεχνολογίας και Περιβάλλοντος στο 
Δήμο Νέας Περάμου, Νομού Αττικής. 

ΟΙ ΥΦΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του αρθ. 12, παρ. 1 εδαφ. Δ' του 
ν. 1351/1983 (ΦΕΚ Α' 56) «Εισαγωγή σπουδαστών στην 
Τριτοβάθμια Εκπ/ση και άλλες διατάξεις». 

2. Τις διατάξεις του αρθ. 29Α του ν. 1558/1985 (ΦΕΚ Α' 
137) όπως αυτό προσετέθη με το αρθ. 27 του ν. 2081/1992 
(ΦΕΚ Α' 154) και όπως αντικαταστάθηκε με την παρ. 2 
του αρθ. 1 του ν. 2469/1997 (ΦΕΚ Α' 38). 

3. Τις διατάξεις της Ε5/1987/16.6.1994 εγκυκλίου του 
ΥΠΕΠΘ, σχετικά με την έναρξη της πρακτικής άσκη¬ 
σης. 

4. Τις διατάξεις της υπ’ αριθμ. Ε5/1303/3.3.1986 (ΦΕΚ 

Β' 168) διϋπουργικής απόφασης «ασφάλιση σπουδαστών 
ΤΕΙ κατά τη διάρκεια της πρακτικής τους άσκησης». 

5. Τις διατάξεις του άρθρου 51 του ν. 1892/1990 (ΦΕΚ 
Α' 101) σχετικά με την επαναοριοθέτηση του δημοσίου 
τομέα. 

6. Τις διατάξεις της παρ. 4 του αρθ. 11 του ν. 2327/1995 
(ΦΕΚ Α' 156) «Εθνικό Συμβούλιο Παιδείας, ρύθμιση θεμά¬ 
των έρευνας παιδείας και μετεκπαίδευσης εκπαιδευτι¬ 
κών και άλλες διατάξεις». 

7. Τις διατάξεις του άρθρου 22, παρ. 3, εδ. α του 
ν. 2362/1995 (ΦΕΚ 247/Α/27.11.1995) «περί δημοσίου λογι¬ 
στικού ελέγχου των δαπανών του κράτους και άλλες 
διατάξεις». 

8. Το αρθ. 40 του ν. 849/1978 (ΦΕΚ Α' 232) «περί παρο¬ 
χής κινήτρων δια την ενίσχυσιν της περιφερειακής και 
οικονομικής αναπτύξεως της χώρας», όπως συμπληρώ¬ 
θηκε με το αρθ. 8 του ν. 2129/1993 (ΦΕΚ Α' 57) «αύξηση 
συντάξεων και άλλες διατάξεις». 

9. Την υπ’ αριθμ. 2025805/2917/0022/22.4.1993 διυπουρ¬ 
γική απόφαση «αύξηση της μηνιαίας αποζημίωσης των 
σπουδαστών των Τεχνολογικών Εκπαιδευτικών Ιδρυμά¬ 
των (ΤΕΙ) που πραγματοποιούν άσκηση στο επάγγελμα 
σε υπηρεσίες του Δημοσίου, Ο.Τ.Α. και λοιπά Ν.Π.Δ.Δ., 
επιχειρήσεις και οργανισμούς του ευρύτερου δημόσιου 
τομέα». 

10. Την υπ’ αριθμ. 37930/ΔIΟΕ1264/14.10.2005 απόφαση 
Καθορισμού αρμοδιοτήτων στους Υφυπουργούς Οικο¬ 
νομίας και Οικονομικών. 

11. Την υπ’ αριθμ. ΔΙΔΚ Φ1-2-61395 (ΦΕΚ 527/Β/24.3.2004) 
απόφαση Καθορισμού αρμοδιοτήτων στους Υφυπουρ¬ 
γούς Εσωτερικών, Δημόσιας Διοίκησης και Αποκέντρω¬ 
σης. 

12. Την υπ’ αριθμ. 37876/ΣΤ5/26.4.2004 (ΦΕΚ 608/ 
Β/26.4.2004) απόφαση του Πρωθυπουργού και Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων των Υφυπουργών του Υπουργείου Εθνικής 
Παιδείας και Θρησκευμάτων». 

13. Το υπ’ αριθμ. 103/8.1.2007 έγγραφο του Δήμου Νέας 
Περάμου. 

14. Το γεγονός ότι από τις διατάξεις της απόφασης 
αυτής προκαλείται δαπάνη το ύψος της οποίας ανα- 
φέρεται στην παρ. 4 της παρούσας απόφασης, στην 
οποία επίσης αναφέρεται και η εγγραφή της πίστω¬ 
σης στον οικείο προϋπολογισμό για την κάλυψή της, 
αποφασίζουμε: 

1. Καθορίζουμε (1) θέση πρακτικής άσκησης σπουδα¬ 
στή Τ.Ε.Ι. - Τμήματος Γεωτεχνολογίας και Περιβάλλο¬ 
ντος στο Δήμο Νέας Περάμου. 

2. Η πρακτική άσκηση του σπουδαστή Τ.Ε.Ι πραγματο¬ 
ποιείται για ένα εξάμηνο αρχίζοντας από 1.2.2007. 

3. Οι αποζημιώσεις και οι ασφαλιστικές εισφορές των 
ασκουμένων σπουδαστών Τ.Ε.Ι. βαρύνουν τον προϋπο¬ 
λογισμό του Δήμου Νέας Περάμου. 

4. Από τις διατάξεις της απόφασης αυτής προκαλεί- 
ται δαπάνη σε βάρος του προϋπολογισμού του Κ.Α.Ε. 
10.6131.0001 ως εξής: 

2.024,00 ΕΥΡΩ (1 θέση χ 184 ΕΥΡΩ χ 11 μήνες) για το 
έτος 2007 και 

2.208,00 ΕΥΡΩ (1 θέση χ 184 ΕΥΡΩ χ 12 μήνες) για 
καθένα από τα επόμενα οικονομικά έτη. 

Για την ανωτέρω δαπάνη έχει εγγράφει η αντίστοιχη 
πίστωση στον προϋπολογισμό του 2007. Αντίστοιχη 


πίστωση θα εγγράφεται στους προϋπολογισμούς του 
Δήμου αυτού για μία πενταετία τουλάχιστον. 

Η απόφαση αυτή, της οποίας η ισχύς ανατρέχει από 
το χρόνο ανάληψης της πρακτικής άσκησης, να δημο- 
σιευθεί στην Εφημερίδα της Κυβερνήσεως. 

Αθήνα, 20 Ιουλίου 2007 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ ΚΑΙ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Α. ΝΑΚΟΣ Π. ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Σ. ΤΑΛΙΑΔΟΥΡΟΣ 

-♦- 

Αριθμ. 105867 (5) 

Απασχόληση τις Κυριακές και εξαιρέσιμες υπαλλήλων 
του Υπουργείου Απασχόλησης και Κοινωνικής Προ¬ 
στασίας (Σ.ΕΠ.Ε) β' εξαμήνου 2007. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη 

1. Τις διατάξεις του π.δ. 63/2005 «Κωδικοποίηση της 
νομοθεσίας για την Κυβέρνηση και τα κυβερνητικά όρ¬ 
γανα» (ΦΕΚ 98 Α/22.4.2005). 

2. Τις διατάξεις του άρθρου 16 του ν. 3205/2003. 

3. Τις διατάξεις του άρθρου 15 του ν. 2592/1998 «Ανα¬ 
προσαρμογή συντάξεων, συνταξιούχων του Δημοσίου 
κ.λ.π.»(ΦΕΚ 57/Α/18.3.1998). 

4. Την υπ’ αριθμ. εγκ 2/12540/0022/23.3.2007 του Γ.Λ.Κ. 

5. Τις διατάξεις του ν. 2639/2.9.1998 και το π.δ. 136/1999 
«Οργάνωση Υπηρεσιών Σώματος Επιθεωρητών Εργασί¬ 
ας (Σ.Ε.Π.Ε.)». 

6. Το γεγονός ότι από την απόφαση αυτή προκαλεί- 
ται δαπάνη σε βάρος του κρατικού προϋπολογισμού 
και στον ΚΑΕ 0512 425.000 € περίπου του φορέα 120 
του προϋπολογισμού μας έτους 2007 στον οποίο έχει 
εγκριθεί πίστωση ύψους 1.160.000 € 

7. Την ανάγκη ελέγχου επιθεώρησης επιχειρήσεων 
εκμεταλλεύσεων και εργασιών οι οποίες ως εκ της (ρύ¬ 
σεως του αντικειμένου της οικονομικής τους δραστη¬ 
ριότητας λειτουργούν καθ’ όλο το 24ωρο και όλες τις 
ημέρες της εβδομάδος όπως Ξενοδοχεία, Εστιατόρια, 
Επιχειρήσεις συνεχούς Πύρας, Μεταφορικά Μέσα κ.λ.π 
προς διαπίστωση εφαρμογής των κείμενων διατάξεων 
της Εργατικής Νομοθεσίας, αποφασίζουμε: 

Εγκρίνουμε την απασχόληση κατά τις Κυριακές και 
εξαιρέσιμες ημέρες 96 ωρών για 650 υπαλλήλους που 
υπηρετούν ή συνδράμουν το έργο του Σώματος Επιθε¬ 
ώρησης Εργασίας για τους λόγους που αναφέρονται 
στο προοίμιο παρ.7 της απόφασης για το Β' εξάμηνο 
του έτους 2007 (1.7.2007 - 31.12.2007). Ο ανωτέρω αριθ¬ 
μός των υπαλλήλων μπορεί να αυξηθεί ή να μειωθεί με 
αντίστοιχη μείωση ή αύξηση του αριθμού των ωρών ανά 
υπάλληλο χωρίς όμως ο συνολικός αριθμός των ωρών 
να υπερβεί τις 62.400 ώρες. 

Η εργασία θα παρέχεται κατά τις ώρες από 08:30 
μέχρι 17:30 στο Σ.Ε.Π.Ε.. Υπεύθυνος για την παρακολού¬ 
θηση ορίζεται ο Προϊστάμενος Διεύθυνσης Διοικητικής 
και Τεχνικής Στήριξης του Σ.Ε.Π.Ε., ο οποίος θα βεβαι- 

ώνει την πραγματοποίηση της άνω απασχόλησης και 
την εκτέλεση του αντίστοιχου έργου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 2007 

Ο ΥΠΟΥΡΓΟΣ 

ΒΑΣΙΛΕΙΟΣ ΜΑΓΓΙΝΑΣ 
-♦- 

Αριθμ. 50365 (6) 

Συμπλήρωσή της υπ’ αριθμ. 50067/20.2.2006 υπουργι¬ 
κής απόφασης. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ. 63/2005 (Φ.Ε.Κ. 98/Α') «Κωδι¬ 
κοποίηση της νομοθεσίας για την Κυβέρνηση και τα 
κυβερνητικά όργανα». 

2. Τις διατάξεις του πδ 368/1989 (Φ.Ε.Κ. 163/Α') «Οργανι¬ 
σμός του Υπουργείου Εργασίας», όπως τροποποιήθηκαν 
και ισχύουν σήμερα. 

3. Τις διατάξεις του ν.δ. 2963/1954 (Φ.Ε.Κ.195/Α') «Περί 
ιδρύσεως Αυτονόμου Οργανισμού Εργατικής Κατοικίας». 

4. Τις διατάξεις του Κανονισμού «Περί προϋποθέσεων 
παροχής κατοικίας και δανείων υπό του Ο.Ε.Κ.» (Φ.Ε.Κ. 
661/Β/14.8.1971). 

5. Τις διατάξεις του άρθρου 20 ν. 3227/2004 (Φ.Ε.Κ. 
31/Α') «Μέτρα για την αντιμετώπιση της ανεργίας και 
άλλες διατάξεις». 

6. Την υπ’ αριθμ. 50067/20.2.2006 απόφαση του Υπουργού 
Απασχόλησης και Κοινωνικής Προστασίας «Καθορισμός 
ασφαλιστικών προϋποθέσεων για τη συμμετοχή των δι¬ 
καιούχων του Ο.Ε.Κ. που είναι μεμονωμένα άτομα στα 
στεγαστικά του προγράμματα». (Φ.Ε.Κ. 264/Β/ 2.3.2006). 

7. Το υπ’ αριθμ. 32946/3793/9.7.2007 έγγραφο του Ο.Ε.Κ. 
με το οποίο μας υπέβαλε απόσπασμα πρακτικού της 
υπ’ αριθμ. 25/5.7.2007 συνεδριάσεως του Διοικητικού 
του Συμβουλίου. 

8. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του προϋπο¬ 
λογισμού του Ο.Ε.Κ., αποφασίζουμε: 

Συμπληρώνουμε την υπ’ αριθμ. 50067/20.2.2006 υπουρ¬ 
γική απόφαση και εγκρίνουμε όπως, στη περίπτωση 
ζ της παραγράφου 1 αυτής προστεθεί, μετά τη λέξη 
«Καστοριάς» η λέξη «Πέλλας». 

Κατά τα λοιπά ισχύουν τα οριζόμενα στην ανωτέρω 
Υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. Δ1 /Β/28178/2647 (7) 

Εγκριση Κανονισμού για τον διορισμό κοινοτικού αερο¬ 
μεταφορέα εγκατεστημένου στην Ελλάδα για την 
εκτέλεση τακτικών δρομολογίων μεταξύ Ελλάδας 
και χωρών εκτός Ευρωπαϊκής Ένωσης. 

Ο ΔΙΟΙΚΗΤΗΣ ΤΗΣ ΥΠΗΡΕΣΙΑΣ 
ΠΟΛΙΤΙΚΗΣ ΑΕΡΟΠΟΡΙΑΣ 

Έχοντας υπόψη: 

1) Τις διατάξεις της Σύμβασης περί της Διεθνούς Πο¬ 
λιτικής Αεροπορίας της 7ης Δεκεμβρίου 1944 και του 


Ν211/1947 περί Διεθνούς Πολιτικής Αεροπορίας. 

2) Τη Συνθήκη ΕΕ για την ίδρυση της Ευρωπαϊκής 
Ένωσης και ειδικότερα το άρθρο 43. 

3) Τη Συμφωνία για τον Ευρωπαϊκό Οικονομικό Χώρο, 
που υπεγράφη στο Πόρτο την 2 Μαίου 1992 και το 
Πρωτόκολλο τροποποίησης της Συμφωνίας αυτής, που 
υπεγράφη στις Βρυξέλλες την 17 Μαρτίου 1993 

4) Τη Συμφωνία μεταξύ της Ευρωπαϊκής Κοινότητας 
και της Ελβετικής Ομοσπονδίας για τις Αεροπορικές 
Μεταφορές, που υπεγράφη στο Λουξεμβούργο την 21 
Ιουνίου 1999. 

5) Τις διατάξεις των Κοινοτικών Κανονισμών 2407/1992 
και 2408/1992 περί εκδόσεως αδειών αερομεταφορέων 
και περί πρόσβασης των κοινοτικών αερομεταφορέων 
σε ενδοκοινοτικά δρομολόγια. 

6) Τ ις διατάξεις του Κοινοτικού Κανονισμού 847/2004 
της 29 Απριλίου 2004 «περί της διαπραγμάτευσης και 
της εφαρμογής αεροπορικών συμφωνιών μεταξύ Κρα¬ 
τών Μελών και τρίτων χωρών» και ειδικότερα τα άρθρα 
5 και 6 αυτού. 

7) Τη Δήλωση για το δικαίωμα της εγκατάστασης,που 
υιοθετήθηκε από το Συμβούλιο Υπουργών Μεταφορών 
της ΕΈ. την 5 Ιουνίου 2003. 

8) Τις διατάξεις του άρθρου 24 του ν.δ. 714/1970 «περί 
ιδρύσεως ΔΕΜ και οργάνωσης της ΥΠΑ»,όπως αντικατα- 
στάθηκε με την παρ. 3 του άρθρου 13 του ν. 3082/2002 
(ΦΕΚ 316 Α). 

9) Τις διατάξεις του ν. 1815/1988 «περί Κώδικα Αερο¬ 
πορικού Δικαίου», όπως ισχύει. 

10) Τις διατάξεις του άρθρου 29Α του ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137 Α'), όπως το 
άρθρο αυτό τροποποιήθηκε με το άρθρο 27 του ν. 2081/ 
1992 (ΦΕΚ 154 Α') και αντικαταστάθηκε με το άρθρο 1, 
παρ. 2α του ν. 2469/1997 (ΦΕΚ 38 Α'). 

11) Το γεγονός ότι από τις διατάξεις του παρόντος 
Κανονισμού δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

1. Εγκρίνουμε τον Κανονισμό για τον διορισμό κοινοτι¬ 
κού αερομεταφορέα εγκατεστημένου στην Ελλάδα για 
την εκτέλεση τακτικών δρομολογίων μεταξύ Ελλάδας 
και χωρών εκτός Ευρωπαϊκής Ένωσης, ως ακολούθως: 

«Κανονισμός για τον διορισμό κοινοτικού 

αερομεταφορέα εγκατεστημένου στην Ελλάδα για 
την εκτέλεση τακτικών δρομολογίων μεταξύ Ελλάδας 
και χωρών εκτός Ευρωπαϊκής Ένωσης» 

Αρθρο 1 

Σκοπός Κανονισμού 

Σκοπός του παρόντος Κανονισμού είναι ο καθορισμός 
της διαδικασίας και των κριτηρίων για τον διορισμό 
κοινοτικών αερομεταφορέων που διαθέτουν εγκατά¬ 
σταση στην Ελλάδα προς εκτέλεση τακτικών δρομο¬ 
λογίων μεταξύ Ελλάδας και χωρών εκτός Ευρωπαϊκής 
Ένωσης, τα οποία δεν εμπίπτουν στο πεδίο εφαρμογής 
του ΚΚ2408/92, βάσει σχετικών Διμερών Αεροπορικών 
Συμφωνιών. 

Άρθρο 2 

Ορισμοί 

Για τους σκοπούς του παρόντος κανονισμού ισχύουν 
οι ακόλουθοι ορισμοί: 

α) Διορισμός: Η ανάθεση σε συγκεκριμένο /ους ενδια¬ 
φερόμενο /ους κοινοτικό / ούς αερομεταφορά / εις την 
εκμετάλλευσης των συμφωνηθέντων, στο πλαίσιο της 

σχετικής Διμερούς Αεροπορικής Συμφωνίας (ΔΑΣ), τα¬ 
κτικών δρομολογίων μεταξύ Ελλάδας και τρίτης χώρας 
και η οποία ανάθεση γνωστοποιείται σε αυτήν δια της 
διπλωματικής οδού (εκτός εάν άλλως ορίζει η ΔΑΣ). 

β) Κοινοτικός Αερομεταφορέας: Για τους σκοπούς του 
παρόντος Κανονισμού ως κοινοτικός αερομεταφορέ¬ 
ας νοείται αερομεταφορέας ο οποίος διαθέτει έγκυρη 
άδεια εκμετάλλευσης, σύμφωνα με τις προβλέψεις της 
σχετικής κοινοτικής νομοθεσίας. 

Αρθρο 3 
Διαδικασία 

α. Η διαδικασία για τον διορισμό κοινοτικού αερομετα¬ 
φορέα για την εκτέλεση τακτικών δρομολογίων μεταξύ 
Ελλάδας και χώρας εκτός Ε.Ε., τα οποία δεν εμπίπτουν 
στο πεδίο του ΚΚ2408/92,εκκινεί είτε με πρωτοβουλία 
της Υπηρεσίας Πολιτικής Αεροπορίας, είτε κατόπιν αι¬ 
τήματος κοινοτικού αερομεταφορέα εγκατεστημένου 
στην Ελλάδα, σύμφωνα με τις προβλέψεις της σχετικής 
κοινοτικής νομοθεσίας και έχει ως ακολούθως: 

ί) Πρόσκληση της ΥΠΑ στους εγκατεστημένους στην 
Ελλάδα, σύμφωνα με την ισχύουσα κοινοτική νομοθε¬ 
σία, κοινοτικούς αερομεταφορείς, για την εκδήλωση 
ενδιαφέροντος για τον διορισμό ενός ή περισσότερων 
αερομεταφορέων (σύμφωνα με τις προβλέψεις της 
εκάστοτε οικείας Διμερούς Αεροπορικής Συμφωνίας) 
για την εκτέλεση τακτικών αεροπορικών δρομολογίων 
προς / από χώρα εκτός Ε.Ε., σύμφωνα με τις προβλέ¬ 
ψεις της οικείας Διμερούς Αεροπορικής Συμφωνίας και 
τα οποία δεν εμπίπτουν στο πεδίο του ΚΚ2408/1992. 
Η πρόσκληση γίνεται με ανακοίνωση της Διεύθυνσης 
Αεροπορικής Εκμετάλλευσης (ΔΙ)της ΥΠΑ και απευθύ¬ 
νεται στους εγκατεστημένους στην Ελλάδα κοινοτικούς 
αερομεταφορείς ή στις Ενώσεις τους. Στην ανακοίνωση 
περιλαμβάνεται και τυχόν σχετικό αίτημα διορισμού 
που έχει ήδη υποβληθεί για την εν λόγω γραμμή. Η 
ανακοίνωση αυτή δημοσιεύεται και στην ηλεκτρονική 
διεύθυνση της ΥΠΑ (νννννν.όααα.ςΓ). 

ϋ) Η προθεσμία υποβολής εκδήλωσης ενδιαφέροντος 
ανέρχεται σε είκοσι (20) ημερολογιακές ημέρες από την 
δημοσίευση της ανακοίνωσης. 

Αρθρο 4 

Απαιτούμενα Δικαιολογητικά 

α. Ο κοινοτικός αερομεταφορέας που εκδηλώνει εν¬ 
διαφέρον για τον διορισμό του σε τακτική αεροπορική 
γραμμή εκτός ΕΕ. και η οποία δεν εμπίπτει στο πεδίο 
του ΚΚ 2408/92, υποβάλλει στην ΥΠΑ - Δ/νση Αεροπο¬ 
ρικής Εκμετάλλευσης, σχετικό αίτημα συνοδευόμενο 
από Φάκελο Αξιολόγησης,ο οποίος περιλαμβάνει τα 
ακόλουθα δικαιολογητικά: 

ί) Την άδεια εκμετάλλευσης και το πιστοποιητικό αερομε¬ 
ταφορέα με τους συνημμένους σε αυτό Ειδικούς Όρους. 

ϋ) Τα στοιχεία από τα οποία προκύπτει εάν ο αερο¬ 
μεταφορέας διαθέτει εξουσιοδοτημένο αντιπρόσωπο 
(εγκατάσταση) στην Ελλάδα. 

ϋί) Πρόγραμμα πτήσεων, το οποίο περιλαμβάνει ανα¬ 
λυτικό πίνακα δρομολογίων με τον αριθμό, τύπο και χω¬ 
ρητικότητα των κύριων και εναλλακτικών αεροσκαφών 
που προτίθεται να διαθέσει ο αερομεταφορέας για την 
εκτέλεση των αιτουμένων δρομολογίων, τις συχνότητες 
και την προτεινόμενη έναρξη και διάρκεια των δρομο¬ 
λογίων καθώς και στοιχεία που θα αποδεικνύουν εάν 
τα αεροσκάφη είναι ιδιόκτητα ή μισθωμένα. 

ίν) Τριετή αναλυτική πρόβλεψη οικονομικών αποτε¬ 
λεσμάτων για την συγκεκριμένη γραμμή, στην οποία 


συμπεριλαμβάνονται στοιχεία που επιτρέπουν την εκτί¬ 
μηση της βιωσιμότητας της γραμμής (μεταξύ άλλων, 
υπόθεση μεριδίου αγοράς επί της συγκεκριμένης γραμ¬ 
μής, τιμές καυσίμων, μισθοί, συντήρηση, ασφάλιστρα, 
τέλη, επίγεια εξυπηρέτηση, τροφοδοσία, προβλέψεις 
εσόδων, δαπανών, κ.ά.) 

ν) Τα τιμολόγια / κόμιστρα που θα επιβληθούν επί 
της γραμμής 

νί) Τυχόν εμπορικές πρακτικές (οοόθ -δόαπης,συμμαχίες) 
που θα ισχύσουν επί της γραμμής. 

νϋ) Στοιχεία από τα οποία προκύπτει η επιχειρησιακή 
και οικονομική δυνατότητα του αερομεταφορέα για την 
εκμετάλλευση της γραμμής, σύμφωνα με το άρθρο 5 
του ΚΚ 2407/1992. 

β. Μόνον αιτήματα τα οποία συνοδεύονται από πλήρη 
φάκελο θα εξετάζονται. 

γ. Γλώσσα υποβολής του αιτήματος και των δικαι- 
ολογητικών είναι η Ελληνική. Στο αίτημα θα πρέπει 
να αναφέρεται και η διεύθυνση στην Ελλάδα, όπου θα 
απευθύνεται η σχετική αλληλογραφία της ΥΠΑ. 

δ. Η Υπηρεσία Πολιτικής Αεροπορίας δύναται να ζητήσει 
την υποβολή πρόσθετων στοιχείων, εάν τούτο κριθεί απα¬ 
ραίτητο, ο δε αερομεταφορέας υποχρεούται να υποβάλλει 
αυτά, εντός δεκαπέντε (15) ημερολογιακών ημερών. 

Αρθρο 5 

Κριτήρια Διορισμού 

α. Τα κριτήρια που λαμβάνονται υπόψη για τον διορισμό 
κοινοτικού αερομεταφορέα που έχει υποβάλλει αίτημα 
για διορισμό σε γραμμή εκτός Ε.Ε. που δεν εμπίπτει στο 
πεδίο εφαρμογής του ΚΚ2408/92, λαμβανομένων υπόψη 
και των προβλεπομένων στην εκάστοτε οικεία Διμερή 
Αεροπορική Συμφωνία, είναι τα ακόλουθα: 

ί) η παροχή επαρκών και ικανοποιητικών υπηρεσιών, 
βάσει κυρίως 

• της ικανοποίησης της αεροπορικής ζήτησης 

• του είδους των υπηρεσιών ως απευθείας πτήσεων 
ή μέσω ενδιάμεσων σταθμών και της αύξησης των δυ¬ 
νατοτήτων εξυπηρέτησης του επιβατικού κοινού 

• της συχνότητας των δρομολογίων 

• της διατιθέμενης χωρητικότητας 

• της πολιτικής ναύλων (ενδεικτικά, ύψος προτεινο- 
μένων τιμολογίων / κομίστρων, πρόβλεψη για διαφορε¬ 
τικές τιμολογήσεις) 

• της ημερομηνίας έναρξης των δρομολογίων 

• της διάρκειας των παρεχομένων υπηρεσιών και της 
δυνατότητας συνεχούς παροχής τους με τη μορφή τα¬ 
κτικών δρομολογίων, βάσει κυρίως της προβλεπόμενης 
βιωσιμότητας γραμμής 

• της αξιοπιστίας του αερομεταφορέα, στην περίπτω¬ 
ση προηγούμενου διορισμού του σε γραμμή εξωτερικού, 
όσον αφορά την τήρηση των υποχρεώσεών του, όπως 
προβλέπονται στο άρθρο 7 του παρόντος 

ϋ) η ποιότητα των παρεχομένων υπηρεσιών, βάσει 
κυρίως 

• του τύπου και του αριθμού των κύριων και εναλλα¬ 
κτικών αεροσκαφών που θα διατεθούν για τη γραμμή 

• της ύπαρξης δικτύου πωλήσεων για τη διευκόλυνση 
του επιβατικού κοινού 

ιϋ) η διαμόρφωση των συνθηκών στην εκάστοτε αγο¬ 
ρά, βάσει κυρίως: 

• της επίπτωσης του εκάστοτε διορισμού στις συνθή¬ 
κες ανταγωνισμού στην συγκεκριμένη αγορά και στην 
αύξηση του μεριδίου αγοράς για τους κοινοτικούς αε¬ 
ρομεταφορείς στην συγκεκριμένη γραμμή 

• της συμβολής στην προώθηση της τουριστικής, οικο¬ 
νομικής ή / και περιφερειακής ανάπτυξης της Ελλάδας 

ίν) Επιπλέον, συνεκτιμώνται τα ακόλουθα κριτήρια: 

• η στοιχειώδης γνώση της ελληνικής γλώσσας από 
μέρους του προσωπικού θαλάμου επιβατών και του 
προσωπικού πωλήσεων 

• Σε περίπτωση περισσοτέρων ισοδυνάμων, βάσει των 
ανωτέρω κριτηρίων, αιτημάτων, προτεραιότητα δίνεται 
στην υποβολή στοιχειοθετημένου αιτήματος διορισμού στη 
συγκεκριμένη γραμμή, υπό την προϋπόθεση ότι το αίτημα 
αυτό έχει υποβληθεί για πρώτη φορά μετά την έκδοση 
σχετικής πρόσκλησης ενδιαφέροντος από την ΥΠΑ. 

Άρθρο 6 

Διαδικασία αξιολόγησης και Διορισμού 
Αερομεταφορέα 

α. Η αρμόδια για την εξέταση των αιτημάτων Διεύθυνση 
της ΥΠΑ (Διεύθυνση Αεροπορικής Εκμετάλλευσης/Τμήμα 
Διμερών Αεροπορικών Συμφωνιών) εξετάζει, βάσει των 
προβλεπομένων στα άρθρα 4 και 5 του παρόντος, τους 
φακέλους των αερομεταφορέων .Εντός δύο (2) μηνών 
από την παραλαβή και του τελευταίου τυχόν αιτηθέντος 
στοιχείου ή / και δικαιολογητικού, ή άλλως, εντός δύο (2) 
μηνών από την έναρξη εξέτασης των αιτημάτων, η αρμό¬ 
δια Διεύθυνση συντάσσει και υποβάλλει αιτιολογημένη 
εισήγηση στον Διοικητή της ΥΠΑ περί του διορισμού. 

β. Η επιλογή του / των προς διορισμό κοινοτικού / ών 
αερομεταφορέα /ων γίνεται με πράξη του Διοικητή της 
ΥΠΑ με βάση την, κατά τα ανωτέρω, εισήγηση, εντός 
τριάντα (30) ημερών από την υποβολή της. 

γ. Στην πράξη αυτή περιλαμβάνονται οι όροι εκμε¬ 
τάλλευσης της συγκεκριμένης γραμμής (ενδεικτικά, συ¬ 
χνότητα δρομολογίων, χωρητικότητα και τυχόν λοιποί 
όροι, σύμφωνα με τα προβλεπόμενα στην οικεία Διμερή 
Αεροπορική Συμφωνία). Με όμοια πράξη αποφασίζεται η 
τυχόν απόρριψη του αιτήματος. Οι ανωτέρω αποφάσεις 
γνωστοποιούνται σε όλους τους εκδηλώσαντες ενδια¬ 
φέρον διορισμού αερομεταφορείς και δημοσιεύονται 
στην επίσημη ιστοσελίδα της ΥΠΑ. 

δ. Προσφυγές κατά των αναφερομένων στο ως άνω 
σημ. β του παρόντος αποφάσεων δύνανται να υποβληθούν 
ενώπιον του Υπουργού Μεταφορών και Επικοινωνιών. 

ε. Ο διορισμός του επιλεγέντος αερομεταφορέα προς 
τις Αρχές του ξένου κράτους γίνεται βάσει των προβλέ¬ 
ψεων της σχετικής Διμερούς Αεροπορικής Συμφωνίας. 

στ. Στην περίπτωση υποβολής αιτήματος εκ μέρους 
του αερομεταφορέα για την αύξηση του αριθμού των 
συχνοτήτων των δρομολογίων επί της γραμμής στην 
οποία έχει διοριστεί, ο αερομεταφορέας υποβάλλει φά¬ 
κελο στον οποίο περιλαμβάνονται τα προβλεπόμενα στο 
άρθρο 4, σημ. ϋί), ίν) και ν) του παρόντος και αναφέρονται 
ενδεχόμενες τροποποιήσεις /μεταβολές /προσθήκες επί 
των στοιχείων των προβλεπομένων στο άρθρο 4, σημ. ί) 
και ϋ). Εντός δύο (2) μηνών από την υποβολή του αιτή¬ 
ματος, η αρμόδια Διεύθυνση συντάσσει και υποβάλλει 
αιτιολογημένη εισήγηση στον Διοικητή της ΥΠΑ περί 
τροποποίησης της πράξης διορισμού, σύμφωνα με το 
υποβληθέν αίτημα. 

Αρθρο 7 

Υποχρεώσεις διορισθέντος αερομεταφορέα 

α. Ο διορισθείς αερομεταφορέας πρέπει να προβεί σε όλες 
τις δέουσες προπαρασκευαστικές ενέργειες για τη λειτουρ¬ 


γία της γραμμής επί της οποίας έχει διοριστεί, ούτως ώστε η 
έναρξη των δρομολογίων να πραγματοποιηθεί το αργότερο 
εντός έξι (6) μηνών από την ημερομηνία διορισμού του και 
χωρίς παρεκκλίσεις από το πρόγραμμα πτήσεων που έχει 
υποβάλλει, εκτός εάν συντρέχουν εξαιρετικοί λόγοι. 

β. Ο διορισθείς αερομεταφορέας υποχρεούται να 
γνωστοποιεί στην αρμόδια Διεύθυνση της ΥΠΑ κάθε 
μεταβολή του προγράμματος πτήσεών του στη γραμμή 
επί της οποίας έχει διοριστεί. 

γ. Ο διορισθείς αερομεταφορέας οφείλει, κατά την 
παροχή των υπηρεσιών του στα δρομολόγια όπου έχει 
διοριστεί, να τηρεί πιστά τις διατάξεις της εθνικής και 
διεθνούς νομοθεσίας για την εκτέλεση διεθνών αερο¬ 
πορικών μεταφορών και να συμμορφώνεται με τις δι¬ 
αδικασίες και οδηγίες που έχουν καθοριστεί από την 
Αεροπορική Αρχή της χώρας στην οποία έχει διοριστεί, 
σύμφωνα με τις διατάξεις της σχετικής Διμερούς Αε¬ 
ροπορικής Συμφωνίας. 

δ. Μεταβίβαση των δικαιωμάτων κίνησης σε άλλον 
αερομεταφορέα δεν επιτρέπεται. 

Αρθρο 8 

Επαναξιολόγηση Διορισθέντος Αερομεταφορέα - 
Ανάκληση Διορισμού 

α. Στην περίπτωση ουσιώδους μεταβολής των επιχει¬ 
ρησιακών, εμπορικών,οικονομικών ή λοιπών δεδομένων 
βάσει των οποίων έγινε ο διορισμός του /των αερομε¬ 
ταφορέα (-ων) σύμφωνα με τον παρόντα Κανονισμό, ή 
/ και μη συμμόρφωσης του αερομεταφορέα (-ων) με τα 
προβλεπόμενα στο παρόν, η ΥΠΑ δύναται να προβεί, σε 
οποιαδήποτε χρονική στιγμή,στην επαναξιολόγηση του 
(-ων) αερομεταφορέα (-ων), σύμφωνα με τα προβλεπό¬ 
μενα στο παρόν, είτε για την έκδοση ανανέωσης πράξης 
διορισμού είτε για την ανάκληση του διορισμού του και 
να προβεί σε νέα πρόσκληση εκδήλωσης ενδιαφέροντος 
προς τους αερομεταφορείς. 

β. Ειδικότερα, μερική ή ολική αποτυχία χρήσης των 
δικαιωμάτων κίνησης για χρονικό διάστημα άνω των έξι 
(6) μηνών, σύμφωνα με τα προβλεπόμενα στο άρθρο 7 
(α) του παρόντος, διακοπή, εκ μέρους του αερομετα¬ 
φορέα, εκμετάλλευσης των δρομολογίων για χρονικό 
διάστημα πέραν των έξι (6) μηνών, ή /και υποβολή γρα¬ 
πτού αιτήματος του αερομεταφορέα για την παύση 
εκμετάλλευσης των συγκεκριμένων δρομολογίων, συ- 
νιστούν αυτοτελή λόγο ανάκλησης του διορισμού, η δε 
ΥΠΑ δύναται να προβεί σε νέα πρόσκληση εκδήλωσης 
ενδιαφέροντος προς τους αερομεταφορείς. 

Έναρξη Ισχύος 

Η ισχύς του παρόντος Κανονισμού αρχίζει από την 
δημοσίευσή του στην Εφημερίδα της Κυβερνήσεως. 

Ο παρών Κανονισμός να δημοσιευθεί στην Εφημερίδα 
της Κυβερνήσεως 

Αθήνα, 19 Ιουλίου 2007 
Ο Διοικητής 

ΙΩΑΝΝΗΣ ΑΝΔΡΙΑΝΟΠΟΥΛΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐρ://νννί'νν.8ί.(]Γ - ί-πΐίϋ: ν>6ίππ35ί6Γ.8ί@8ΐ.<ΐΓ 




